
০24৮ উচ্চতর ইসলামী আইন গবেষণা বিভাগ 
085 fatwaa.org 
ফাতওয়া নাম্বার:৪৪২ প্রকাশকালঃ২০-০১-২০২৪ ইং 
আকীকা না করে সেই টাকা সাদাকা করার বিধান 
প্রশ্ন: 


আকীকার জন্য পশু জবাই না করে, পশুর সমমূল্যের টাকা আল্লাহর 


রাস্তায় সাদাকা করে দিলে কি আকীকা আদায় হবে? 

-আবু হাফিজ 

উত্তর: 

না, এতে আকীকা আদায় হবে না, সাদাকার সাওয়াব পাওয়া যাবে। 


আকীকার জন্য পশু যবাই করা আবশ্যক। তা না করে পশু কিংবা পশুর 


মূল্য সাদাকা করে দিলে সাদাকার সাওয়াব পাওয়া যাবে, কিন্ত আকীকা 


আদায় হবে না। যেমন কুরবানীর ক্ষেত্রে পশু যবাই না করে সাদাকা 


করলে কুরবানী আদায় হয় না। ইবনুল কায়্যিম রহিমাহুল্লাহ (৭৫১ হি.) 


বলেন, 

“যেখানে জবাই করার বিধান, সেখানে মূল্য সাদাকা করার চেয়ে 


জবাই করা অধিক ফযীলতের; যদিও সাদাকা মুল্যের চেয়ে অধিক করে। 


যেমন হাদি ও কুরবানী (এমনি দুটি বিষয়)। কেননা স্বয়ং জবাই ও রক্ত 


প্রবাহ করাটা এখানে মাকসাদ। কারণ এ (জবাই) এমন এক ইবাদত, 


যার আলোচনা সালাতের আলোচনার সঙ্গে একসাথে করা হয়েছে। 


যেমন আল্লাহ তাআলা বলেন, “অনন্তর আপনি আপনার রবের 


(সন্তুষ্টির) জন্য সালাত আদায় করুন এবং (তারই সন্তুষ্টির জন্য) উট 


জবাই করুন” | তিনি আরও বলেন, “আপনি বলুন, নিশ্চয় আমার 

সালাত, আমার জবাই , আমার জীবন, আমার মরণ সবকিছু কেবল 


আল্লাহ রাববুল আলামীনের জন্য।* 


সকল মিল্লাতেই সালাত ও পশু জবাইয়ের বিধান রয়েছে, অন্য কোনো 


কিছু এগুলোর স্থলাভিষিক্ত হয় না। এ জন্য হজ্জে কিরান ও হজ্জে 


তামাতু- এর দম আদায় না করে, শত-হাজার গুণ মূল্য সাদাকা করলেও 


দমের বদল হবে না। কুরবানীর ক্ষেত্রেও বিষয়টা এমনই (যে, কুরবানী 


না করে শত-হাজার গুণ মূল্য সাদাকা করলেও কুরবানীর বদল হবে 


না।)।” -তুহফাতুল মাওদুদ বি আহকামিল মাওলুদ : ৬৫ 


আরও দেখুন, ফাতওয়া: ১১০- আকিকার টাকা সদকা করে দিলে কি 
আকিকা আদায় হবে? 


২৩-০৫-১৪৪৫ হি. 


০৮-১২-২০২৩ ঈ. 


